Dhurandhar: The Revenge

***Dhurandhar: The Revenge***  ialah sebuah filem aksi-thriller perisik berbahasa Hindi tahun 2026 dari India. Filem ini ditulis dan diarahkan oleh Aditya Dhar . Dhurandhar:The Revengediterbitkan oleh Dhar, Lokesh Dhar, dan Jyoti Deshpande di bawah Jio Studios dan B62 Studios . Ia merupakan sekuel kepada filem tahun 2025 *[[Dhurandhar]]*  dan juga merupakan penutup kepada duologi tersebut. Filem ini dibintangi oleh Ranveer Singh, Arjun Rampal, Sanjay Dutt, R. Madhavan, Sara Arjun, Rakesh Bedi, Gaurav Gera, Danish Pandor, dan Manav Gohil, dengan beberapa pelakon mengulangi watak mereka dari bahagian pertama. Filem ini mengisahkann seorang ejen perisikan India yang menyamar, yang meneruskan usaha  menyusup masuk ke dalam sindiket jenayah di Karachi serta politik Pakistan sambil membalas dendam terhadap serangan 26/11 dan berhadapan ancaman yang lebih besar.

Jalan cerita filem ini berdasarkan daripada pelbagai peristiwa geopolitik sebenar dan konflik  di Asia Selatan, seperti Operasi Lyari, pilihan raya umum India 2014, demonetisasi wang kertas India 2016 serta beberapa peristiwa lain. Dirakam secara serentak bersama bahagian pertama, penggambaran utama bermula pada Julai 2024 di Bangkok, Thailand, dan selesai pada Oktober 2025. Lokasi penggambaran merangkumi Punjab, Chandigarh, Maharashtra, Ladakh, Himachal Pradesh, dan Thailand, dengan beberapa kawasan digunakan sebagai latat untuk adegan yang menggambarkan  Pakistan . Filem menampilkan muzik yang digubah oleh Shashwat Sachdev, sinematografi oleh Vikash Nowlakha dan suntingan oleh Shivkumar V. Panicker. Dengan durasi selama 229 minit, ia merupakan filem India kelapan terpanjang yang pernah dihasilkan. 

Dhurandhar: The Revenge telah ditayangkan di pawagam di seluruh dunia pada 19 Mac 2026 semperna musim perayaan Gudi Padwa, Ugadi dan Hari Raya Aidilfitri . Filem ini menerima pujian atas persembahan barisan perlakonnya, penceritaan dan skor muzik. Seperti filem terdahulunya, ia telah diharamkan di negara-negara Majlis Kerjasama Teluk .  Pada masa ini ia merupakan filem India kelima dengan kutipan tertinggi sepanjang zaman, filem berbahasa Hindi ketiga dengan kutipan tertinggi di seluruh dunia, filem India dengan kutipan tertinggi bagi tahun 2026 dan serta filem kesepuluh dengan kutipan tertinggi bagi tahun 2026 secara keseluruhan.

## Barisan Pelakon

## Produksi
Sekuel ini dibangunkan sebagai filem kedua dan terakhir dalam duologi *Dhurandhar* . Pada awalnya dirancang sebagai sebuah filem tunggal, para pembikin  filem kemudian memutuskan untuk menghasilkan filem ini sebagai  dua bahagian.  Kedua-dua bahagian dirakam  secara serentak sebagai satu produksi filem.   Fotografi utama untuk kedua-dua filem berlangsung antara Julai 2024 dan Oktober 2025 di seluruh India dan Thailand .   Penggambaran tambahan untuk bahagian kedua juga berlangsung pada Januari dan Februari 2026.   

## Runut Bunyi
Runut bunyi filem ini digubah oleh Shashwat Sachdev, dengan lirik yang ditulis oleh Irshad Kamil dan Kumaar .  Hak muzik telah diperoleh oleh T-Series dengan harga ₹27 crore.  

Lagu "Aaahh Men!" oleh Doja Cat telah dipaparkan dalam teaser filem yang dikeluarkan pada 3 Februari 2026, dan turut dimuatkan dalam dalam filem tersebut.  Single pertama berjudul "Aari Aari", telah dikeluarkan pada 12 Mac 2026.  Lagu ini juga  dipaparkan dalam treler filem dan merupakan versi remix daripada lagu tahun 2003 oleh duo muzik Denmark Bombay Rockers .   Single kedua bertajuk "Main Aur Tu" telah dikeluarkan pada 17 Mac 2026.  Album penuh pula dilancarkan tidak lama  selepas itu, pada hari yang sama, di Pusat NESCO di Mumbai.   

## Pemasaran
Adegan pasca kredit dalam ansuran pertama mendedahkan tajuk dan tarikh tayangan untuk sekuel ini.  Pada mulanya, laporan mencadangkan bahawa teaser itu akan ditayangkan bersama *Border 2* di pawagam pada 30 Januari 2026.   Walau bagaimanapun, rancangan ini tidak menjadi kenyataan. Dhar kemudian mengumumkan bahawa teaser itu akan dikeluarkan secara berasingan dalam masa terdekat.  Teaser rasmi telah diumumkan pada 3 Februari 2026.   Treler rasmi dikeluarkan pada 7 Mac 2026.  

## Tayangan

### Pawagam
*Dhurandhar: The Revenge* telah ditayangkan di  pawagam seluruh dunia pada 19 Mac 2026  Selain bahasa Hindi , ia juga dialaih suara dalam bahasa Telugu, Tamil, Malayalam dan Kannada.   Filem ini menerima sijil A (dewasa sahaja) daripada CBFC untuk keganasan yang kuat, bersama-sama dengan tempoh tayangan muktamad selama 229 minit selepas beberapa visual ganas dan kesat ditapis.   Walau bagaimanapun, tayangan di luar negara ialah 235 minit.   Seperti bahagian pertamanya, filem ini telah diharamkan di seluruh negara dalam Majlis Kerjasama Teluk .  

### Penstriman Digital
Hak penstriman digital pasca-pawagam filem itu telah diperoleh oleh JioHotstar dengan harga ₹150 crore, menggantikan Netflix, yang telah memegang hak untuk siri filem  sebelumnya. 

## Penerimaan

### Pecah Panggung
Filem ini meperolehi kutipan sebanyak  ₹75 crore daripada pratonton berbayar di pawagam terpilih sehari sebelum tayangan rasminya,menjadikannya yang tertinggi pernah dicapai oleh mana-mana filem India, sekali gus memecahkan rekod terdahulu milik iaitu *[[Stree 2]]* (2024) dan *[[They Call Him OG]]* (2025).   Filem ini dibuka dengan kutipan ₹196–240 crore di seluruh dunia termasuk tayangan perdana, tertinggi untuk mana-mana filem Bollywood.    Menjelang akhir hujung minggu pembukaannya, filem ini telah meraih ₹759.91 crore di seluruh dunia, termasuk kutipan  luar negara sekitar ₹209.60 crore, sekali gus menjadi filem kedua dengan kutipan tertinggi bagi hujung minggu pembukaan, selepas *[[Pushpa 2: The Rule]]* . 

*Dhurandhar: The Revenge* telah melepasi kutipan ₹1,006 crore di seluruh dunia pada minggu pertamamya, sekali gus menjadikan Adithya Dhar pengarah India kedua selepas SS Rajamouli yang mengarahkan dua filem berturut-turut dengan kutipan melebihi ₹1,000 crore .   Filem ini turut memperoleh $20.80 juta di Amerika Utara dalam tempoh 10 hari, memecahkan rekod kutipan sepanjang hayat sebanyak  $20.78  di rantau tersebut yang sebelum ini dipegang oleh *[[Baahubali 2: The Conclusion]]*   

## Nota

## Rujukan